
10 poezii favorite din „111 cele mai frumoase poezii — 
“Nichita Stănescu” 


p z Am finalizat lecturarea antologiei care cuprinde 111 poezii scrise de Nichita Stănescu 
En > şi am selectat 10 poezii care mi-au plăcut cel mai mult. 

„Nichita este un soare care se îndepărtează de sistemul nostru poetic, dar ale cărui raze ne vor mai încălzi încă 


multă vreme. Scopul antologiei de faţă este reinventarea fenomenului Nichita pentru generaţiile care înțeleg 
şi degustă poezia altfel decât cei care i-au fost contemporani” — Felix Nicolau 


Cele 10 poezii care mi-au plăcut cel mai mult din această antologie 
1.” Poem” 


Spune-mi, dacă te-aş prinde-ntr-o zi 
şi ţi-aş săruta talpa piciorului, 
nu-i aşa că ai şchiopăta puţin, după aceea, 


de teamă să nu-mi striveşti sărutul?... 


2. „Emotie de toamnă” 


A venit toamna, acoperă-mi inima cu ceva, 


cu umbra unui copac sau mai bine cu umbra ta. 


Mă tem că n-am să te mai văd, uneori, 
că or să-mi crească aripi ascuţite până la nori, 
că ai să te ascunzi într-un ochi străin, 
şi el o să se-nchidă cu o frunză de pelin. 


Şi-atunci mă apropii de pietre şi tac, 


iau cuvintele şi le-nec în mare. 

Şuier luna şi o răsar şi o prefac 
într-o dragoste mare. 


3. „Pean” 


Nu trebuie înţelese sentimentele, — 
ele trebuie să fie trăite. 
Nu trebuie înţeleşi porcii, — 
ei trebuie să fie mâncaţi. 
Nu trebuie înţelese florile, — 
ele trebuie să fie mirosite. 
Nu trebuie să fie înţeleasă pasărea, — 
lăsaţi-o pe ea singură; 
nu-i faceţi ramură din inima voastră, 
nu-i beţi cu respirarea voastră aerul, 
aerul de sub aripă... 
Nu trebuie mai ales să înţelegem, — 
trebuie mai ales să fim; 
dar mai ales trebuie să fi fost, 
într-adevăr mai ales să fi fost. 


4. „A cumpăra un câine” 


A venit îngerul şi mi-a spus: 

— Nu vrei să cumperi un câine? 
Eu nu am fost în stare să-i răspund. 
Cuvintele pe care i le-aş fi putut striga erau 
lătrătoare. 

— Nu vrei să cumperi un câine? 
m-a întrebat îngerul, ţinând în braţe 
inima mea 
lătrătoare, 
dând din sânge ca dintr-o coadă. 
— Nu vrei să cumperi un câine? 
m-a întrebat îngerul 
în timp ce inima mea 
dădea din sânge ca dintr-o coadă. 


5. „A patra scrisoare” 
Cine crede că moartea are coşciug 
e prost și se înșală. 

Numai viaţa are coșciug. 


El se numește chiar trupul. 


Cine crede că vulturul zboară 
din pricină de aer și din pricină de aripi 


se înșală amarnic. 


Vulturul zboară din faptul EF Urmărește ++. 


că eu mă gândesc că el zboară. 


Eu sunt din pricina faptului că mă gândesc 
că eu sunt. 
Exaltare de punct 
explodând în ceruri. 
Existenţa nu există 


6. „Artă poetică” 


Dacă s-ar descuraja poetul 
ar cădea frunzele din copaci,- 
şi ramurile lor ar rămâne 
ca nişte spânzurători. 
Dacă s-ar descuraja poetul, 
femeile gravide 
n-ar mai naşte, 
n-ar mai naşte niciodată. 
Dar, din graţie şi din grijă, 
moare întotdeauna, întotdeauna, 


înainte de a se descuraja. 
7. „Cântec” 

Ningea peste părul ei lung şi negru 
peste părul ei ondulat ca Dunărea 
ningea, ningea şi ninsoarea se topea 
şi părul ei lung şi negru 


ca Dunărea de ondulat rămânea 


peste delta de inimă a mea, 
când ningea şi ningea şi ningea 


peste părul ei negru 


şi ondulat ca Dunărea, 
peste delta de inimă a mea. 
8. „Deși răsăritul soarelui” 
Deși răsăritul soarelui 
e-o treabă bărbătească, 


locul unde orizontul urlă 

îmi place să-l prelungesc 
cu-un trup de femeie. 
Așa arată iubita mea dormind: 
capul ei e un nod cu fundă 
şi unde i se sfârşeşte creștetul 
începe aerul dimineții. 

Iar inima îmi bate-n coaste 
ca un leopard domolit în cușcă, 
altfel ar lua-o razna în sus 
şi-ar ajunge-n curând să fie 
prima inimă din lună. 


9. „Cântec de primăvară” 
Desigur, primăvara mi-a ţâşnit din tâmple. 
De umbre, umerii îmi şiroiesc, tăcut, 
prea bine mi-e şi nu mă mai pot rumpe 


de aerul rotund ce m-a-ncăput. 


E-ntâia oară când rămân fără de viaţă, 
de primăvară-ncercuit cu frânghii, 
până miresmele îmi dau un pumn în faţă, 


trezindu-mă, le-adulmec şi le mângâi. 


Şi mor a doua oară, când îmi taie chipul 
pala de raze atârnând de crengi 
şi iar mi se roteşte-n păsări timpul, 


când pasul tău răsună pe sub crengi. 


Cu văzu-nchis, simt cum îmi bat peste sprâncene 
imaginile tale, clinchetând. 
Mor sacadat şi reînviu din vreme-n vreme, 


de-otrava morţii sufletu-mi eliberând. 


O, primăvara flăcări roşii-nalţă. 
Pe rugul lor mi-e sufletul întins 
până miresmele îmi dau un pumn în faţă, 


şi mă trezesc, şi-nving şi sunt învins. 


10. „Pușca” 


Pușca este compusă din trei părți: 
partea de sus 
partea de mijloc 
şi partea de jos. 


Partea de sus este compusă din: e 

partea de sus a părții de sus și 


partea de mijloc a părţii de sus şi 
partea de jos a părţii de sus. 


Partea de mijloc este compusă din: 
partea de sus a părţii de mijloc şi 
partea de mijloc a părţii de mijloc și 
partea de jos a părţii de mijloc. 


Partea de jos este compusă din: 
partea de sus a părţii de jos și 
partea de mijloc a părţii de jos şi 
partea de jos a părţii de jos. 

Laurenţiu Dan 

O alegere bună, cu toate că este nedrept să alegi din Nichita... Mai bine „iau cuvintele și le-nec 


in mare”... „nu-i așa că vei șchiopa un pic?”... ®© 

Azi s-au implinit 87 de ani de la trecerea in eternitate a lui Nichita! 

